o
Shalom kaikille,
ja onneksi olkoon 65-vuotiaalle Israelin valtiolle!
Tervetuloa herra ja rouva Dan Ashbel, Israelin suurlähettiläs.
Tervehdys teille Suomen juutalaisten seurakuntien puolesta.
Herra suurlähettiläs, onnittelut 65-vuotisesta demokratiasta,
taloudellisesta hyvinvoinnista fyysisestä vapaudesta,
kansalaisoikeuksista, oikeusvaltiosta ja sananvapaudesta.
ISRAEL: 65 MENESTYKSEKÄSTÄ VUOTTA
VALTIO PERUSTETAAN
VALTAVA MAAHANMUUTTO
AUTIOMAA PUHKEAA KUKKAAN
AURINKOVEDENLÄMMITIN KEKSITÄÄN
MAATA RAKENNETAAN
MUITA MAITA AUTETAAN
S.Y. AGNON SAA NOBELIN KIRJALLISUUDEN PALKINNON
JERUSALEM YHDISTETÄÄN
RAUHA EGYPTIN KANSSA
AVARUUSTEOLLISUUS
MILJOONA MAAHANMUUTTAJAA 10 VUODESSA
RAUHAN TAVOITTELUA
RAUHA JORDANIAN KANSSA
KANSAINVÄLISESTI PALKITTUJA ELOKUVIA
HUIPPUTEKNIIKAN KANSAKUNTA
10 NOBEL-PALKINTOA
Hyvää iltaa! Mitä tämän esityksen jälkeen voi enää sanoa?
Olen Dan Ashbel, Israelin suurlähettiläs Suomessa.
Iloitsen siitä, että olette täällä.
Jos ette tunnistaneet äskeisen videon viimeistä henkilöä,
hän oli tämän vuoden Miss Israel.
Meillä on paljon sanottavaa ja nähtävää.
Pahoittelen jo etukäteen sitä,
että vaikka olen ollut täällä jo puolitoista vuotta, en osaa suomea.
Jos ette ymmärrä englantiani,
osa puheestani on suomeksi tässä kirjasessa.
Saatte siis siitä jotakin irti.
Kiitän Turun juutalaisyhteisöä ja Suomi-Israel ystävyysseuraa
Israelin valtion 65-juhlan järjestämisestä.
65-vuotiaana valmistaudutaan yleensä eläkepäiviin,
mutta me emme jää eläkkeelle vaan jatkamme eteenpäin.
Lainaan presidentti Shimon Peresiä, joka täyttää tänä vuonna 90 vuotta.
Häneltä kysyttiin haastattelussa, että mitä hän ajattelee
katsoessaan taaksepäin saavutuksiaan.
Hän vastasi: "En koskaan katso taaksepäin, vaan aina eteenpäin.
Minulla on vielä tehtävää." Tämä herra täyttää 90 vuotta.
Kerron ajatuksia, joita yleensä kerrotaan syntymäpäivinä.
Sinä päivänä pohditaan omaa alkuperää ja päämäärää.
Kaikki tietävät, että Israel on konfliktien maa.
Siellä on samanaikaisesti monenlaisia asioita.
Israelilaisten kuulee usein kritisoivan maataan,
mutta israelilaiset ovat maailman 8. tyytyväisimpiä maahansa.
Teemme kumpaakin: valitamme ja olemme onnellisia.
Ei ole yllätys, että nämä kummatkin asenteet elävät meissä,
koska toimintamme on usein kaksijakoista:
Olemme juutalaisvaltio ja demokratia.
Olemme valitettavasti maailman parjatuimpia maita,
mutta samalla maa,
jonka anti ihmiskunnalle on suhteellisesti maailman suurimpia.
Eräänä esimerkkinä mainitsen,
että Israelin kalleimpia vientituotteita painon perusteella
ovat tomaatinsiemenet.
Viemme tomaatinsiemeniä koko maailmaan.
Painoonsa suhteutettuna ne ovat kalliimpia kuin timantit.
Israel on vastakohtien maa.
Israelin valtion alkuvuosina meillä oli monien maiden tapaan
sotilasparaateja, mutta luovuimme niistä myöhemmin.
Emme tarvitse niitä,
mutta voimme järjestää paraateja niistä asioista,
jotka jaamme maailman kanssa, ja joita olemme antaneet maailmalle.
Siitä paraatista tulee mielenkiintoinen.
Aloittakaamme alusta.
Tomer puhui juuri kukoistavasta maasta,
mutta alku oli vaikea.
Muistakaa, että kun Israel itsenäistyi,
sillä ei ollut mitään.
Sillä oli takanaan itsenäissyyssota,
jossa se menetti 1% väestöstään.
6373 israelilaista menetti henkensä itsenäissyyssodassa vuonna 1948.
Tuolloin Israelissa oli juutalaisia vain 600 000.
Alku oli tällainen.
Sen jälkeen otettiin vastaan valtavasti maahanmuuttajia,
holokaustin eloonjääneitä ja arabimaiden juutalaisia.
Puolentoista vuoden kuluessa Israelin valtion perustamisesta,
tai vuoteen 1951 mennessä,
juutalaisväestö kasvoi 600 000:sta 1,5 miljoonaksi
maassa, jossa ei ollut infrastruktuuria.
Tämä on siionismin idea.
Mikään ulkopuolinen apu, jota kyllä saimme,
ei voi selittää Israelin valtion huimaa kasvua siitä lähtien.
Jos 65 vuotta sitten joku olisi sanonut,
että Israelista tulee johtava maa maataloudessa, lääketeollisuudessa,
huipputekniikassa, kastelujärjestelmissä
ja veden suolanpoistossa,
jos joku olisi väittänyt, että Israelista tulee tällainen,
hänet olisi varmaankin viety mielisairaalaan.
Eivät ainoastaan nämä ole toteutuneet,
vaan sellaisetkin asiat, joista ei edes uskallettu haaveilla,
ovat nyt toteutumassa.
Ihmiset eivät tiedä, että Israelin terveydenhoitojärjestelmä
on maailman parhaita.
Kuten mainitsin,
olemme maailman kahdeksanneksi onnellisin kansakunta.
Elinajan odotteemme mukainen sijoitus on sitäkin korkeampi.
Elinajassakin olemme kymmenen parhaan maan joukossa.
Tämä maa on nyt 65-vuotias.
Ei ole sellaista maata tai yhteiskuntaa,
joka ei tekisi virheitä, ja olemme tehneet osuutemme niistä.
Virheemme kuitenkin jäävät saavutustemme varjoon.
Te jotka seuraatte Israelin tapahtumia tiedätte,
että meillä oli vaalit tänä vuonna.
Vastoin odotuksia Israel ei kääntynyt oikealle.
Se kääntyi sisäänpäin ja keskelle.
Siirryimme tarkastelemaan, miten yhteiskuntaamme voi parantaa.
Se on hyvä uutinen, koska yritämme korjata virheemme.
Suuria muutoksia ei välttämättä tapahdu heti,
mutta ainakin yritämme.
Odotatte varmaankin,
että Israelin lähettiläs puhujakorokkeella Euroopassa
sanoisi jotain konfliktista.
Meidän ja naapureidemme välillä todellakin on konflikti,
ja meidän täytyy ratkaista se palestiinalaisnaapureidemme kanssa.
Vielä 65 vuoden jälkeenkin odotamme arabinaapureidemme
tunnustavan Israelin oikeuden olla olemassa.
Näiden asioiden kanssa olemme tekemisissä joka päivä.
Sen lisäksi, mitä kuulemme ulkopuolelta,
siellä missä on kaksi israelilaista,
siellä on ainakin kolme mielipidettä siitä,
miten asia pitäisi ratkaista.
Jokainen on joko oikealla tai vasemmalla puolella kumppanistaan.
Tämä ei helpota asian ratkaisemista.
En väitä, etteikö tämä ongelma vaivaisi meitä.
Se vaivaa meitä, ja se on meille elintärkeä.
Syntymäpäivänämme kuitenkin tahdomme katsoa saavutuksiamme,
ja ne ovat suuria.
Meillä todellakin on syytä olla ylpeitä ja juhlia
65-vuotista itsenäisyyttämme täällä ja kaikkialla.
Kiitos vielä kerran mukanaolostanne tässä juhlassa!
Suomennos: Hannele Tainio